2.3.2023
EL
Επίσημη Εφημερίδα της Ευρωπαϊκής Ένωσης
C 78/21
Νέα έκδοση: «Το εξαιρετικό παρθένο ελαιόλαδο “Riviera Ligure”, συνοδευόμενο προαιρετικά από μία από τις πρόσθετες γεωγραφικές ενδείξεις, πρέπει να παράγεται από μία ή περισσότερες από τις ακόλουθες τοπικές ποικιλίες ελιάς (ορισμένα από τα συνηθέστερα συνώνυμα αυτών αναγράφονται εντός παρενθέσεων), οι οποίες υπάρχουν στους ελαιώνες της περιοχής που προσδιορίζεται στο άρθρο 3, είτε μεμονωμένα είτε συνδυαστικά: Arnasca, Carparina, Castelnovina, Colombaia, Cozzanina, Cozzanone, Fiandola, Frantoio, Finalina, Lantesca (ή Mattea, Pertegara), Lavagnina, Leccino, Liccione (ή Lizzone, Olivastrone), Merlina, Mortellina, Mortina, Negrea, Nostrale, Olivella, Olivotto, Pignola, Prempesa (ή Principina), Razzola, Rondino, Rossese, Taggiasca (ή Gentile, Giuggiolina), Taggiasca di Feglino και Toso.»
Διαπιστώθηκε ότι υπάρχουν ποικιλίες στην περιοχή που μπορούν να αναχθούν ειδικότερα στην ποικιλία Frantoio και οι οποίες προσαρμόστηκαν με την πάροδο του χρόνου και μετατράπηκαν σε αυτόχθονες ποικιλίες· ως εκ τούτου, είναι σαφής η ανάγκη να εξασφαλιστεί η συμμετοχή όσο το δυνατόν περισσότερων από τους σχετικούς ελαιοκαλλιεργητές.
Επιπλέον, από εργαστηριακές αναλύσεις προέκυψε ότι το ελαιόλαδο που λαμβάνεται από τις εν λόγω ποικιλίες ανταποκρίνεται στα χαρακτηριστικά που καθορίζονται για το εξαιρετικό παρθένο ελαιόλαδο «Riviera Ligure».
Η ιδιοτυπία του προϊόντος δεν επηρεάζεται από την κατάργηση των προηγούμενων περιορισμών που αφορούν τις ποικιλίες που χρησιμοποιούνται για το εξαιρετικό παρθένο ελαιόλαδο «Riviera Ligure».
Αυτό οφείλεται στο γεγονός ότι, σε ένα τυπικό έτος, το σύνολο σχεδόν του ελαιολάδου που παράγεται με την ονομασία προέλευσης προέρχεται από τη μεταποίηση ελιών μίας μόνο ποικιλίας: της Taggiasca.
Η ποικιλία αυτή, η οποία καλλιεργείται με τη συγκεκριμένη ονομασία στις επαρχίες Imperia και Savona, έχει επίσης προσαρμοστεί στα ιδιαίτερα χαρακτηριστικά της Λιγουρίας και έχει δημιουργήσει ποικιλίες με διαφορετικές ονομασίες, όπως η Lavagnina στην επαρχία της Γένοβας και η Razzola στην επαρχία La Spezia.
Το γεγονός ότι όλες οι ελιές που καλλιεργούνται στη Λιγουρία προέρχονται από ένα κοινό στέλεχος επισημάνθηκε από τον πλέον διακεκριμένο βοτανολόγο της Ιταλίας, τον Giorgio Gallesio, στις αρχές του 19ου αιώνα.
Ο εν λόγω βοτανολόγος διαπίστωσε ότι υπήρχε ένα μόνο είδος ελαιοδένδρου, το οποίο αποκαλούσε Gentile, και το οποίο είχε σταδιακά εξελιχθεί στο χαρακτηριστικό είδος ολόκληρης της επικράτειας της Λιγουρίας και είχε γίνει γνωστό με διαφορετικές ονομασίες ανάλογα με τον τόπο καλλιέργειας και τους διάφορους τρόπους με τους οποίους είχε προσαρμοστεί στο περιβάλλον των τόπων αυτών.
Ως εκ τούτου, το ελαιόλαδο «Riviera Ligure» παρουσιάζει ομοιόμορφα χαρακτηριστικά, δεδομένου ότι οι διαφορές μεταξύ των ελαιολάδων που χαρακτηρίζονται με τις τρεις διαφορετικές γεωγραφικές ενδείξεις είναι σχεδόν ελάχιστες και μπορούν συνήθως να ανιχνευθούν μόνο από εξειδικευμένο και έμπειρο δοκιμαστή.
Χαρακτηριστικά της καλλιέργειας Τροποποίηση που αφορά το άρθρο 5 των προδιαγραφών προϊόντος και το σημείο 4.5 της δημοσιευμένης σύνοψης σχετικά με την περιγραφή της περιοχής καλλιέργειας.
Η τροποποίηση αυτή δεν επηρεάζει το ενιαίο έγγραφο. — Σύμφωνα με τις προηγούμενες τροποποιήσεις, αναδιατυπώνεται η περιγραφή της περιοχής καλλιέργειας στην οποία είναι δυνατή η χρήση της ονομασίας «Riviera Ligure», συνοδευόμενης προαιρετικά από μία από τις πρόσθετες γεωγραφικές ενδείξεις: η περιοχή καλλιέργειας περιγράφεται πλέον εν συντομία με μία ενιαία περιγραφή η οποία καλύπτει τις διάφορες υποπεριοχές που περιλαμβάνονται στις ισχύουσες προδιαγραφές προϊόντος.
Ισχύουσα έκδοση: «3.
Είναι συνεπώς κατάλληλοι οι ελαιώνες στις λοφώδεις περιοχές μέτριας ή μεγάλης κλίσης, με κυριαρχούσα τη διάταξη σε αναβαθμίδες, ευρισκόμενοι στην περιοχή που ορίζεται στο άρθρο 3 ανωτέρω, στην οποία τα εδάφη δημιουργούνται με αποσάθρωση του γεωλογικού υποβάθρου ασβεστολιθικής προέλευσης. 4.
Για την παραγωγή του εξαιρετικού παρθένου ελαιολάδου με προστατευόμενη ονομασία προέλευσης “Riviera Ligure”, συνοδευόμενη από την πρόσθετη γεωγραφική ένδειξη “Riviera dei Fiori”, πρέπει να θεωρούνται κατάλληλοι οι ελαιώνες που περιλαμβάνονται στην περιοχή παραγωγής η οποία περιγράφεται στο άρθρο 3 παράγραφος 2, και της οποίας τα εδάφη παρουσιάζουν μεγαλύτερη ή μικρότερη κλίση και είναι διατεταγμένα σε αναβαθμίδες, προέρχονται δε από τη μηχανική αποσάθρωση του γεωλογικού υπόβαθρου ασβεστολιθικής προέλευσης (Ηώκαινος) με σχηματισμό στρωμάτων τα οποία, με την πάροδο του χρόνου, δημιούργησαν μετρίως συμπαγή εδάφη, με τάση προς χαλαρά στις ζώνες μεγαλύτερου υψομέτρου. 5.
Για την παραγωγή του εξαιρετικού παρθένου ελαιολάδου με ελεγχόμενη ονομασία προέλευσης “Riviera Ligure”, συνοδευόμενη από την πρόσθετη γεωγραφική ένδειξη “Riviera del Ponente Savonese”, πρέπει να θεωρούνται κατάλληλοι οι ελαιώνες που περιλαμβάνονται στην περιοχή παραγωγής, η οποία περιγράφεται στο άρθρο 3 παράγραφος 3 και της οποίας τα εδάφη παρουσιάζουν κλίση και είναι διατεταγμένα σε αναβαθμίδες, εκτός από την πεδιάδα της Ablenga, προέρχονται δε από το γεωλογικό υπόβαθρο ασβεστολιθικής προέλευσης από το οποίο, με τη δράση των μετεωρολογικών παραγόντων και των υδατορρευμάτων, σχηματίστηκαν μετρίως συμπαγή και γενικώς βαθιά εδάφη τα οποία στις ζώνες μεγαλύτερου υψομέτρου καθίστανται πιο χαλαρά και διαπερατά λόγω της παρουσίας σχιστολίθου.